
Министерство на околната среда и водите
Басейнова дирекция „Дунавски район“
.


С Ъ О Б Щ Е Н И Е
съгласно чл. 62а, ал. 1 от Закона за водите
На основание чл. 62а, ал. 1, във връзка с чл. 46, ал. 1, т. 10 и чл. 52, ал. 1, т. 4 на Закона за водите (ЗВ) и постъпило в Басейнова Дирекция „Дунавски район” гр. Плевен заявление вх. № РР-04-53/22.06.2026 г. за откриване на процедура за издаване на разрешително за ползване на воден обект – река Дряновска, ляв приток на р. Белица, в гр. Дряново и с. Царева ливада, община Дряново, област Габрово.
1. Цел на заявеното използване на водите: поддържане проводимостта на некоригирани речни легла с цел почистване от храсти, дървесна растителност и отпадъци в зоните по чл. 119а, ал. 1, т. 5 от ЗВ, в гр. Дряново и с. Царева ливада, община Дряново, област Габрово.
2. Водно тяло, в което се предвижда използване на водите: повърхностно водно тяло с код BG1YN800R1016, име ДРЯНОВСКА YNRWB1016, категория река от поречие Янтра.
Воден обект река Дряновска, ляв приток на р. Белица, в която съгласно представения работен проект, част „Хидрология и хидравлика“, в мястото на ползване протича:
Участък в гр. Дряново, община Дряново, област Габрово
· максимално водно количество с обезпеченост 0,1% – Q 0,1% = 368,5 м3/сек.
· максимално водно количество с обезпеченост 1% – Q 1% = 225,1 м3/сек.
· максимално водно количество с обезпеченост 5% – Q 5% = 145,1 м3/сек.
Участък в с. Царева ливада, община Дряново, област Габрово
· максимално водно количество с обезпеченост 0,1% – Q 0,1% = 305,6 м3/сек.
· максимално водно количество с обезпеченост 1% – Q 1% = 186,7 м3/сек.
· максимално водно количество с обезпеченост 5% – Q 5% = 120,3 м3/сек.
2а. Фактически основания, при които се издава разрешителното
Заявление с вх. № РР-04-53/22.06.2026 г. за откриване на процедура за издаване на разрешително за ползване на повърхностен воден обект, придружено с изискващите се по чл. 60, ал. 1, ал. 2 и ал. 4 от ЗВ данни и документи.
Към заявлението са приложени: документ за платена такса; споразумение за партньорство между община Дряново и областна администрация Габрово; скици – 2 бр. и решение № ВТ-4-ОС/2026 г. от 06.02.2026 г. за извършване на оценка на степен на въздействие.
 Заявлението и приложените към него документи са постъпили в електронен вид чрез системата за електронен обмен на документи, т.е. не са представени документите на хартиен носител, съгласно изискванията на чл. 60, ал. 12 от ЗВ.
Вх. № РР-04-53-1/23.06.2026 г. от заявителя, постъпил чрез системата за електронен обмен на документи, с който е заявено искане за разглеждане в максимално кратки срокове на заявление вх. № РР-04-53/22.06.2026 г. за издаване на разрешително за ползване на повърхностен воден обект, с цел на ползването – почистване от храсти, дървесна растителност и отпадъци, предвид това, че община Дряново е директен бенефициент по Програма „Околна среда 2021–2027 г.“ в рамките на Концепция за интегрирани териториални инвестиции (КИТИ) по процедура BG16FFPR003-2.001 „Концепции за интегрирани териториални инвестиции (ИТИ)“ по Програма „Развитие на регионите“ 2021–2027 г.
С вх. № РР-04-53-2/23.06.2026 г. от заявителя са представени на хартиен и електронен носител документите, постъпили в БДДР с вх. № РР-04-53/22.06.2026 г. и технически проект (ТП), части: „Геодезия“; „Хидротехническа“; „Геология“; „Хидрология и хидравлика“; „Пожарна безопасност; „План за безопасност и здраве“ и „План за управление на строителните отпадъци“. В заявлението заявителят е посочил решение № ВТ-18-ОС/2026 г. от 20.05.2026 г. за преценяване на вероятната степен на отрицателно въздействие върху защитените зони на директора на РИОСВ – Велико Търново.
Извършена проверка по чл. 61, ал. 2 от ЗВ, при която е установено, че заявлението и приложената към него документация отговарят на изискванията на ЗВ и Наредбата за ползването на повърхностните води (НППВ).
На основание чл. 60, ал. 13, т. 4 от ЗВ от БДДР е изискана служебно информация от ТД – НАП, за наличие или липса на задължения на юридическото лице – заявител. От Национална агенция за приходите е предоставена информация по чл. 87, ал. 11 от ДОПК, с която уведомяват БДДР, че юридическото лице – заявител няма задължения.
Извършена проверка относно наличие/липса на задължения на юридическото лице – заявител към ПУДООС с влязъл в сила АУПДВ, във връзка с чл. 68, т. 10, буква „б“ от ЗВ, при която е установено, че заявителят няма задължения.
За инвестиционно предложение (ИП) „Изработване на проект за укрепване на речното корито на река Дряновска в границите на урбанизираната територия на гр. Дряново, и почистване на речното корито на река Дряновска на територията на Община Дряново“ са издадени решение № ВТ-4-ОС/2026 г. от 06.02.2026 г. за извършване на оценка на степен на въздействие и решение № ВТ-18-ОС/2026 г. от 20.05.2026 г. за преценяване на вероятната степен на отрицателно въздействие върху защитените зони на директора на РИОСВ – Велико Търново. С решение № ВТ-18-ОС/2026 г. от 20.05.2026 г. е съгласувано ИП.
Писмо изх. № РР-04-55-3/29.06.2026 г., с което е изискана информация от РИОСВ – Велико Търново дали решение № ВТ-18-ОС/2026 г. на Директора на РИОСВ – Велико Търново, издадено по реда на ЗООС и ЗБР е влязло в сила или подлежащо на предварително изпълнение.
С писмо изх. № 757-7/07.07.2026 г. на РИОСВ – Велико Търново и наш вх. № РР-04-55-7/08.07.2026 г. се уведомява БДДР, че решение № ВТ-18-ОС/2026 г. на Директора на РИОСВ – Велико Търново за съгласуване на инвестиционно предложение за „Изработване на проект за укрепване на речното корито на река Дряновска в границите на урбанизираната територия на гр. Дряново, и почистване на речното корито на река Дряновска на територията на община Дряново“ не е обжалвано в законоустановения срок и е влязло в законна сила.
Направена е преценка, съгласно чл. 62, ал. 1 от Закона за водите, която е положителна.
Съгласно действащия към момента ПУРБ 2022-2027 г. в Дунавски район за басейново управление, приет с решение № 917/31.12.2024 г. на Министерски съвет, мястото на ползване на повърхностен воден обект попада в обхвата на естествено повърхностно водно тяло, категория река от поречие Янтра, с код BG1YN800R1016, със следните характеристики: име на водното тяло ДРЯНОВСКА YNRWB1016; код на типа R4; географско описание на водното тяло – р. Дряновска от Трявна до вливане в р.Белица при Дебелец.
Съгласно ПУРБ 2022-2027 г., повърхностно водно тяло с код BG1YN800R1016 е в умерено екологично състояние (поради отклонение от стандартите за качество на околната среда (СКОС) по показатели: фитобентос, макрозообентос) и добро химично състояние. Поставените цели за водно тяло към 2027 г. са: „Постигане на СКОС за добро екологично състояние по показатели фитобентос, макрозообентос до 2027 г. Предотвратяване на влошаването и запазване на добро екологично състояние. Предотвратяване на влошаването и запазване на добро химично състояние.“.
В ПУРБ 2022-2027 г. за повърхностно водно тяло с код BG1YN800R1016 е обосновано изключение от постигане на добро екологично състояние по отношение на показателите с отклонение от СКОС на основание чл. 156в от ЗВ – удължаване на срока за постигане на целите след 2027 г.
Заявеното искане за ползване на повърхностен воден обект – река Дряновска, ляв приток на р. Белица, не попада в ограничителни и/или забранителни мерки, заложени в ПУРБ 2022-2027 г., т.е. заявеното искане е допустимо спрямо ПУРБ 2022-2027 г. в Дунавски район за басейново управление.
Мястото на заявеното ползване на повърхностен воден обект съгласно действащия към момента План за управление на риска от наводнение (ПУРН) 2022-2027 г. в Дунавски район за басейново управление, приет с решение № 941/28.12.2023 г. на Министерски съвет, не попада в РЗПРН.
Реализирането на инвестиционно предложение (ИП) „Почистване на речното корито на река Дряновска на територията на Община Дряново“ е в изпълнение на мярка М33-В14а „Отстраняване на тиня, наноси и на запушвания на речните легла“; мярка BG1-M33-B15c „Поддържане на растителността в речни корита и коридори“; M33-B22a: „Рехабилитация или надграждане на съществуващи защитни стени или диги с допълнителни елементи на зелена инфраструктура“. В Становището за ЕО, в т. 13. от Приложение „М“ към ПУРН 2022 – 2027 г. в ДРБУ е предвидена конкретна мярка – „С цел свеждане на отрицателните въздействия върху природни местообитания до незначителни или до липса на такива, в ЗЗ BG0000282 „Дряновска река“, дейностите по изпълнението на мярка M33-B14a да се планират така, че да не водят до нарушаване в структурата и функциите и влошаване на природозащитния статус на природно местообитание 91Е0“.
Заявеното искане за ползване на повърхностен воден обект – река Дряновска, ляв приток на р. Белица, не е в противоречие с мерките в Програмата от мерки за намаляване на риска от наводнения, заложени в ПУРН 2022-2027 г., т.е. заявеното искане е допустимо спрямо ПУРН 2022-2027 г. в Дунавски район за басейново управление.
3. Системи или съоръжения, чрез които ще се реализира използването:
Няма системи или съоръжения, чрез които ще се реализира заявеното ползване на повърхностен воден обект – река Дряновска, ляв приток на р. Белица.
4. Място на ползване, местност, административно-териториална и териториална единица, код по ЕКАТТЕ: река Дряновска, ляв приток на р. Белица, за поддържане проводимостта на некоригирани речни легла с цел почистване от храсти, дървесна растителност и отпадъци в зоните по чл. 119а, ал. 1, т. 5 от ЗВ, засегнат поземлен имот (ПИ) с идентификатор 23947.501.9734, в гр. Дряново ЕКАТТЕ 23947 и между ПИ с идентификатори 12677.223.222 и 12677.198.13, в с. Царева ливада ЕКАТТЕ 12677, община Дряново, област Габрово, с географски координати (WGS 84) на мястото на ползване както следва:
4.1. Участък в гр. Дряново, с дължина 3 864,46 м
Начало, км 0+000,00: N 42° 59' 15.147", Е 25° 29' 36.015"
Край, км 3+864,46: N 42° 58' 16.322", Е 25° 27' 49.727"
4.2. Участък в с. Царева ливада, с дължина 485,94 м
Начало, км 0+000,00: N 42° 56' 14.731", Е 25° 27' 11.617"
Край, км 0+485,94: N 42° 56' 00.668", Е 25° 27' 20.567"
5. Проектни параметри на използването:
6. Площ на използване – 174 016.00 м² (включващи 154 578,40 м² за участъка в гр. Дряново и 19 437,60 участъка в с. Царева ливада
7. Условия, при които би могло да се предостави правото за използване на водите:
	1. Разрешен режим на ползване:
	1.1.Целогодишно (извън периода на размножаване на рибната фауна (април - юни включително).

	2. Задължения за провеждане на собствен мониторинг:
	2.1. Преди и след извършване на разрешените дейности по почистване, да се извърши фотодокументиране на състоянието на всеки един от двата разрешени за ползване участъка от речното легло на река Дряновска в урбанизираната територия на гр. Дряново и с. Царева ливада, община Дряново, област Габрово.

	
	2.2. Да се маркират на терен по подходящ начин началото и края на всеки един от двата разрешени за ползване участъка от речното легло на река Дряновска в урбанизираната територия на с гр. Дряново и с. Царева ливада, община Дряново, област Габрово.

	3. Уведомяване на контролиращия орган:
	3.1. Да се уведоми Басейнова дирекция „Дунавски район” (БДДР) незабавно – по време на преминаване на големи водни количества, при високи вълни, при възникване на аварийни условия или при предизвикано замърсяване.

	
	3.2. Да се уведоми Басейнова дирекция „Дунавски район” (БДДР) при приключване на дейности по почистване в границите на разрешените за ползване участъци преди крайния срок на действие на разрешителното.

	4. Опазване на водите и околната среда:
	4.1. Да не се допуска замърсяване на водите във водния обект и околните терени с петролни продукти. Зарежданията с горива и подмяната на смазочни материали да става на специална площадка извън водните обекти.

	
	4.2. Да не се засяга водното течение на река Дряновска в периода на размножаване на рибната фауна (април - юни включително).

	
	4.3. Да не се извършват дейности, с които може да се намали проводимостта на водния обект, или да се увеличи изравящата му способност във и извън разрешените за ползване участъци, чрез промяна на наклона на дъното по дължина и по ширина на водния обект.

	
	4.4. Да не се извършва нарушаване на състоянието на речното легло на водния обект, извън разрешените за ползване участъци.

	
	4.5. Да не се извършва изхвърляне на отпадъци, предмети и други материали във и извън разрешения за ползване участък.

	
	4.6. Да не се извършва отклоняване на водното течение на река Дряновска в разрешените за ползване участъци с цел извършване на почистването. Дейностите по почистване да се извършват в период на маловодие при ниски/нормални водни нива в реката. При повишаване на водните нива в реката да се преустановява работата по почистването и техниката да се извежда от речното легло.

	
	4.7. Да не се извършва изземване на наносни отложения (по смисъла на §1, ал. 1, т. 89 от допълнителните разпоредби на ЗВ) от коритото на водния обект.

	
	4.8. При извършване на почистването на река Дряновска, да не се допуска попадане в речното легло на отпадъци и други материали.

	
	4.9. Да не се извършва миене и обслужване на транспортни средства и техника в крайбрежните заливаеми ивици на река Дряновска.

	
	4.10. Да се опазва съществуващата брегова ивица, намиращите се на нея дървесна растителност и насаждения.

	
	4.11. Преди започване на почистването да се извърши оглед на всеки един от разрешените за ползване участъци от речното легло на река Дряновска в урбанизираната територия на гр. Дряново и с. Царева ливада, община Дряново, област Габрово. При откриване на защитени видове и/или техни гнезда /местообитания да се уведоми РИОСВ гр. Велико Търново и да не се започва почистването. След началото на почистването, периодично да се извършва оглед на всеки един от разрешените за ползване участъци, като при откриване на защитени видове и/или техни гнезда/местообитания да се уведоми РИОСВ гр. Велико Търново и да се преустанови почистването.

	
	4.12. При извършване на почистването на река Дряновска в с. Царева ливада, община Дряново, област Габрово, да не се допуска компрометиране на резултатите от мониторинга в пункт за мониторинг с BG1YN88211MS1030_1_Q и име „с. Царева ливада“.

	
	4.13. Почистването на река Дряновска в гр. Дряново и с. Царева ливада, общ. Дряново, обл. Габрово, да се извърши в съответствие с ч. 140, ал. 3 от ЗВ, като се премахват само израсналите във водното течение дървета, дънери, храсти и всички паднали или с опасност да паднат дървета.

	
	4.14. Почистването на река Дряновска в гр. Дряново и с. Царева ливада, общ. Дряново, обл. Габрово, да се извърши при спазване на условията, при които е издадено решение № ВТ-18-ОС/2026 г. на директора на РИОСВ – Велико Търново, в т.ч. условие т. 2.1. от решението.

	5. Предоставяне на информация за изпълнени дейности:
	5.1. Ежегодно в срок до 31 март да предоставя на директора на Басейнова дирекция „Дунавски район” доклад за изпълнението на условията в разрешителното през предходната година.

	6. Изпълнение на разрешените дейности:
	6.1. От страна на инвеститора да се упражнява строг контрол за стриктно изпълнение на условията от настоящото разрешително за ползване на воден обект.

	7. Специфични условия на разрешената дейност:
	7.1. За извършване на дейностите по почистването на река Дряновска в гр. Дряново и с. Царева ливада, общ. Дряново, обл. Габрово, се допуска навлизане единствено на малогабаритна техника до 6 т.

	
	7.2. Малогабаритната техника до 6 т., чрез която ще се извършва ползването, ежедневно, след приключване на работния ден, да се извежда извън водния обект.

	
	7.3. Да се разработи авариен план за действие при възникване на непредвидими и/или извънредни обстоятелства причинени от природни бедствия или аварийни ситуации по време на ползването на водния обект.

	
	7.4. При почистването да не се допуска намаляване на напречния профил на водния обект във и извън разрешените за ползване участъци. Своевременно да се отстраняват материалите и отпадъците от коритото на водния обект, като се депонират извън границите на водния обект.

	
	7.5. След приключване на дейностите по почистването да се извърши възстановяване и на засегнатите терени в рамките на ползваните участъци.

	
	7.6. При възникване на необходимост от изграждане на:
· временни бродове за преминаване през водния обект на строителната техника по време на почистването;
· други съоръжения с оглед извършване на почистването,
незабавно писмено да се уведоми БДДР гр. Плевен, с информация (записки, чертежи, географски координати и надморски височини) за съответното съоръжение и се инициира процедура за изменение на настоящото разрешително, като строителството на съоръжението започне след приключване на административното производство по изменение на разрешителното и вписване на съоръжението в него.

	
	7.7. По време на почистването да не се засягат съществуващи инженерни мрежи и съоръжения без съответното съгласие на собствениците/операторите. При констатиране на наличие на инженерни мрежи и съоръжения в обхвата разрешеното място за ползване – за гр. Дряново и с. Царева ливада, община Дряново, област Габрово, да се уведомят съответните собственици/оператори и да се осигури тяхното съгласие за извършване на предвидените в проекта дейности.

	
	7.8. При почистването да не се засягат по увреждащ начин, устоите на съществуващите мостове над река Дряновска.

	
	7.9. Процедирането с отстранения от речното легло дървен материал е необходимо да се осъществи в съответствие с разпоредбите на чл. 140, ал. 9  и ал. 10 от ЗВ.

	8. Предоставяне на информация от собствения мониторинг:
	8.1. Изготвените преди и след извършване на разрешените дейности по почистване, фотодокументи на състоянието на всеки един разрешените за ползване участъци от речното легла на река Дряновска, в гр. Дряново и с. Царева ливада, община Дряново, област Габрово, да се представят в БДДР в 7-дневен срок след заснемането.

	9. Условия за осигуряване на достъп за осъществяване на контрол на разрешителното: 

	9.1. Титулярът на разрешителното е длъжен да допуска по всяко време контролиращия орган до местата на ползване с оглед извършването на контрол на изпълнението на условията на разрешителното.

	
	9.2. Титулярът на разрешителното е длъжен да представя на контролиращия орган необходимите документи, данни, сведения, справки и обяснения, свързани с разрешеното ползване и предмета на проверката.

	10. Условия за продължаване срока на действие на разрешителното:
	10.1. Продължаване срока на действие на разрешителното се извършва по реда на чл. 78 от Закона за водите, като молбата за продължаване срока на действие на разрешителното се подава пред органа, който го е издал, преди изтичането му.

	
	10.2. Изменението на разрешителното се извършва по реда на чл. 72÷чл. 77 от Закона за водите.

	
	10.3. Прекратяване на действието на разрешителното се извършва по реда и при условията на чл. 79 от Закона за водите.

	11. Условия за отнемане на разрешителното:
	11.1. Отнемане на разрешителното може да се постанови, включително и за:
· Осъществяване на водовземане и/или ползване извън целите, посочени в разрешителното.
· Нарушаване условията на рарешителното.
· Неупражняване на права, предоставени с разрешителното, в определения в него срок.
· Неупражняване на права в определените в разрешителното параметри на използването.

	
	11.2. Отнемането може да се отнася до част от ползването, в който случай Директора на басейнова дирекция „Дунавски район” гр. Плевен определя тази част.

	
	11.3. Отнемането на разрешителното при констатирани нарушения на целите, параметрите и на което и да е от условията за отнемане, при които е разрешено ползването на водния обект, не освобождава титуляра на разрешителното от административно наказателна отговорност по чл. 200 от Закона за водите.


8. Място за представяне на писмени възражения или предложения от заинтересованите лица: Басейнова Дирекция „Дунавски район” гр. Плевен, ул. „Чаталджа” № 60.
Съгласно чл. 64, ал. 1, т. 2 и т. 3 от Закона за водите, заинтересованите лица могат да възразят срещу издаването на разрешителното или да предложат условия, при които същото да бъде издадено, с оглед гарантиране на лични или обществени интереси, в 14 дневен срок от обявяване на съобщението.

